കുട്ടികള്ക്കുള്ള വാക്സിന് അനുമതി സൈകോവ് ഡി മൂന്ന് ഡോസ് എടുക്കണം ന്യൂഡല്ഹി: 12 വയസ്സിനു മുകളിലുള്ള എല്ലാവര്ക്കും നല്കാവുന്ന സൈഡസ് കാഡിലയുടെ കോവിഡ് വാക്സിന്, സൈകോവ് ഡിയുടെ അടിയന്തര ഉപയോഗത്തിന് ഡ്രഗ് കണ്ട്രോള് ഓഫ് അതോറിറ്റിയുടെ അനുമതി. കുട്ടികള്ക്കുള്ള ആദ്യ വാക്സിനാണിത്. വാക്സിന് അന്തിമ അനുമതി നല്കാന് കേന്ദ്രസര്ക്കാറിന് കീഴിലെ വിദഗ്ധ സമിതി ശിപാര്ശ നല്കിയതിന് പിന്നാലെയാണ് നടപടി. മൂന്ന് ഡോസുള്ള, ലോകത്തെ തന്നെ ആദ്യ ഡി.എന്.എ വാക്സിനാണ് സൈകോവ് ഡി. 66.6 ശതമാനമാണ് ഫലപ്രാപ്തി. സൂചിരഹിത വാക്സിനായതിനാല് പാര്ശ്വഫലങ്ങള് കുറവായിരിക്കുമെന്ന് സൈഡസ് കാഡില നേരത്തേ അവകാശപ്പെട്ടിരുന്നു. സയന്സ് ആന്ഡ് ടെക്നോളജി മന്ത്രാലയത്തിന് കീഴിലെ ബയോ ടെക്നോളജി വകുപ്പുമായി സഹകരിച്ചാണ് അഹ്മദാബാദ് ആസ്ഥാനമായ മരുന്ന് കമ്ബനി സൈഡസ് കാഡില സൈകോവ് ഡി വികസിപ്പിച്ചത്. ജൂലൈ ഒന്നിനാണ് വാക്സിന് അടിയന്തര ഉപയോഗത്തിനുള്ള അനുമതിക്കായി കമ്ബനി ഡി.സി.ജി.ഐക്ക് അപേക്ഷ നല്കിയത്. വാക്സിന് അന്തിമ അനുമതി നല്കിയതായി സയന്സ് ആന്ഡ് ടെക്നോളജി മന്ത്രാലയം അറിയിച്ചു. സൈകോവ് ഡി അമ്ബതിലധികം കേന്ദ്രങ്ങളിലായി 28,000 പേരില് മൂന്നാംഘട്ട ക്ലിനിക്കല് പരീക്ഷണം നടത്തിയിട്ടുെണ്ടന്നും രാജ്യത്തെ ഏറ്റവും വലിയ ക്ലിനിക്കല് പരീക്ഷണമാണ് ഇതെന്നും സയന്സ് ആന്ഡ് ടെക്നോളജി മന്ത്രാലയം വിശദീകരിച്ചു. രാജ്യത്ത് 18 വയസ്സിനു മുകളിലുള്ളവര്ക്ക് ലഭ്യമാവുന്ന ആറാമത്തെ വാക്സിന് കൂടിയാണിത്. സിറം ഇന്സ്റ്റിറ്റ്യൂട്ടിെന്റ കോവിഷീല്ഡ്, ഭാരത് ബയോെടക്കിെന്റ കോവാക്സിന്, റഷ്യയുടെ സ്പുട്നിക് വാക്സിന്, അമേരിക്കന് വാക്സിനുകളായ മൊഡേണ, ജോണ്സണ് ആന്ഡ് ജോണ്സണ് എന്നിവയാണ് 18ന് മുകളിലുള്ളവര്ക്ക് അടിയന്തര ഉപയോഗത്തിന് അനുമതി ലഭിച്ചിരിക്കുന്ന മറ്റു വാക്സിനുകള്. അതിനിടെ, കുട്ടികളില് വാക്സിന് പരീക്ഷണം നടത്താന് ജോണ്സണ് ആന്ഡ് ജോണ്സണ് ഡ്രഗ് റെഗുലേറ്റര് അതോറിറ്റി വെള്ളിയാഴ്ച അനുമതി നല്കി.